Аспектакль "Ахьы Жәабран иџьашьахәы" иқәиргылеит арежиссиор, Аԥсны зҽаԥсазтәыз артист Роман Сабуа, адекорациақәа азирхиеит аԥсуа драматә театр асахьаҭыхыҩ, адекоратор Витали Кацәба.
Роман Сабуа иажәақәа рыла, аспектакль ахықәкы хадақәа аԥсуа жәлар рдунеи хәаԥшышьа, рфилософиа, рынцәахаҵашьа шыҟаз ахәыҷқәа дырдырра ауп.
"Иқәыргылоу алакә хықәкыс иамаз нагӡахеит ҳәа сгәы иаанагоит, избан акәзар иара ахәыҷқәа ирызкын, азалгьы дара рыла иҭәын. Алакә, аԥсуа фальклор шьаҭас измоу ахәыҷқәа ирзаанарԥшырц сҭахын шаҟа ибеиоу ҳара ҳфальклор, ҳбызшәа. Исҭахын ишыхәаҷу инаркны атеатр ахь абзиабара шьҭырхырц. Иазҿлымҳазарц аԥсуа лакәқәа", — ҳәа азгәеиҭеит Сабуа.